**ZAPISNIK**

s 1. sjednice Zapovjedništva Vatrogasne zajednice grada Samobora održane 29. ožujka 2022. godine u prostorijama Vatrogasne zajednice grada Samobora, Savke Dabčević Kučar 6.

Početak sastanka 19:00 sati.

Sastanak je sazvan pismenim putem i sa predloženim dnevnim redom.

Prisutni članovi zapovjedništva: Mladen Žitković, Dubravko Matijaščić, Ivan Šeper, Davor Domin i Božo Planinčić

Na sjednici još prisutan: Željko Koščica – predsjednik VZG Samobor, Renato Hribar – tajnik VZG Samobor,Zdenko Jednar – član Povjerenstva za natjecanje, Zlatko Žitković – član povjerenstva za natjecanje, Damir Svinjarić – član Povjerenstva za djecu i mladež

Odsutni: Darko Kupres

Zapovjednik Mladen Žitković otvorio je sjednicu, pozdravio sve prisutne i predložio je slijedeći;

**DNEVNI RED**

1. Usvajanje zapisnika s 1. sjednice Zapovjedništva Vatrogasne zajednice grada Samobora
2. Županijsko natjecanje djece i mladeži Vatrogasne zajednice zagrebačke županije
3. Gradsko natjecanje Vatrogasne zajednice grada Samobora
4. Osposobljavanja i usavršavanja u 2022. godini
5. Vatrogasna vježba 2022.
6. Nabava opreme i vozila
7. WRC Croatia rally 2022. godine
8. Plan operativne provedbe programa aktivnosti u 2022. godini
9. Razno

***Izmjena i dopuna dnevnog reda nije bilo te je jednoglasno usvojen.***

**AD. 1. Usvajanje zapisnika sa 1. Sjednice Zapovjedništva Vatrogasne zajednice grada Samobora**

Izmjena i dopuna nije bilo.

***Jednoglasno, je usvojen zapisnik sa 1. Sjednice Zapovjedništva VZG Samobor.***

**AD. 2. Županijsko natjecanje djece i mladeži Vatrogasne zajednice zagrebačke županije**

Mladen Žitković, zadnje natjecanje bilo je 2019. godine, morali bi napraviti Gradsko natjecanje prije Županijskog ili poslati ekipe koje su se plasirale sa zadnjeg Gradskog natjecanja.

Dubravko Matijaščić, dvije godine se nije vježbalo, možda ima ekipa koje vježbaju pa neka se te pošalju.

Mladen Žitković, pročitao ekipe koje su bile među prve tri ekipe na zadnjem Gradskom natjecanju.

Zdenko Jednar, mušku mladež možda imam, djecu mušku imam a za djecu žensku moram vidjeti.

Ivan Šeper, mi nemamo ekipe

Zlatko Žitković, ni mi nemamo trenutno ekipu

Damir Svinjarić, mogli bi formirati mladež mušku i mladež žensku te jednu dječju ekipu

Dubravko Matijaščić, županijsko natjecanje djece i mladeži održati će se u Božjakovini 22. i 23 travnja 2022. godine. Državno natjecanje mladeži održati će se 4. lipnja 2022. godine

Mladen Žitković, tko je da se prihvati odluka da se na Županijsko natjecanje prijave oni koji su bili među 1.-3. ekipe na zadnjem Gradskom natjecanju.

Rasprave nije bilo.

Jednoglasno je donesen:

**Zaključak:**

Prijaviti ekipe koje su se plasirale na Županijsko natjecanje sa zadnjeg Gradskog natjecanja Vatrogasne zajednice grada Samobora a ukoliko ima slobodnih mjesta popuniti s drugim ekipama.

**AD. 3. Gradsko natjecanje Vatrogasne zajednice grada Samobora**

Mladen Žitković, moramo napraviti Gradsko natjecanje Vatrogasne zajednice grada Samobora, predlažem da to bude kao i do sada prva nedjelja u šestom mjesecu.

Dubravko Matijaščić, taj vikend je Državno natjecanje mladeži a i kup HVZ-a

Zlatko Žitković, predlažem onda da natjecanje održimo u 9 mjesecu.

Mladen Žitković, predlažem onda prvi vikend u 9 mjesecu (4.9.). Slažete li se svi?

Rasprave nije bilo.

Jednoglasno je donesen slijedeći

**Zaključak:**

Održati Gradsko natjecanje Vatrogasne zajednice grada Samobora u 4. rujna 2022. godine te poslati dopis za domaćina Gradskog natjecanja.

**AD. 4. Osposobljavanja i usavršavanja u 2022. godini**

Mladen Žitković, pročitao je izvješće o osposobljavanja za vatrogasca te plan osposobljavanja za 2022. godinu.

Damir Svinjarić, hoće li biti osposobljavanje za dočasnika 1 klase? To traje samo par sati

Mladen Žitković, sve ovisi o COVID-u što će biti, prvo bi morali napraviti osposobljavanje za dočasnika pa onda za klasu. Tko je za ovakve planove?

Rasprave nije bilo

**Jednoglasno se slažu planom osposobljavanja i usavršavanja za 2022. godinu.**

**AD. 5. Vatrogasna vježba 2022.**

Mladen Žitković, ove godine Dobrovoljno vatrogasno društvo Grdanjci imaju 50. obljetnicu rada i djelovanja, tom prigodom bi organizirali vježbu na području škole u Grdanjcima.

Damir Svinjarić, na dan obljetnice u nedjelju budemo imali puno posla te nećemo moći biti uključeni u vježbu, predlažem da vježbu odradimo u subotu dan prije.

Mladen Žitković, tko je da se vježba održi u Grdanjcima u subotu, 2.srpnja 2022. godine?

Rasprave nije bilo

Jednoglasno je donesena slijedeća:

**Odluka:**

Vježba će se održati u Grdanjcima u subotu 2.srpnja2022. godine.

**AD. 6. Nabava opreme i vozila**

Mladen Žitković, popis opreme koju želite da nabavimo ste dostavili, u koliko netko ima još dopuna/izmjena može to napraviti sada ili neka dostavi dopis u Zajednicu.

Božo Planinčić, predlažem da se prije nabave opreme kontaktira DVD kako bi izrazili koje čizme/kacige želimo.

Željko Koščica, mi raspisivasmo natječaj te ne smijemo tražiti određenu ciljanu robu.

Ivan Šeper, neka se nabave skuplje ali kvalitetne čizme. Manji broj ali budemo imali kvalitetu. Bilo bi dobro staviti u plan nabavu kombi vozila za DVD Galgovo, imamo najstarije vozilo u Zajednici.

**AD. 7. WRC Croatia rally 2022. godine**

Mladen Žitković, dao informacije vezano uz WRC Croatia rally koji će s održati 21.i 22 travnja na području Samobora. Svi vatrogasci moraju imati certifikate.

**AD. 8. Plan operativne provedbe programa aktivnosti u 2022. godini**

Mladen Žitković, pročitao plan operativne provedbe programa aktivnosti za 2022. godine

Za kontinentalni dio koristiti će se: Unimog U-500 i kombi vozilo od DVD-a Samobor a za priobalje: Šumsko vozilo od DVD-a Samobor i kombi vozilo od DVD-a Molvice.

**AD. 9. Razno**

Željko Koščica i Božo Planinčić sudjelovali u kraćoj raspravi vezano uz vozila.

Mladen Žitković, trebamo spustiti tenzije, prihvatiti vozilo kakvo je i krenuti dalje.

Davor Domin, što se tiče oznake na vozilima, članovi su odlučili da ostavimo ove oznake koje imamo.

Zlatko Žitković, zapovijed je bila i trebala bi se poštivat

Zdenko Jednar, to je po meni nepoštivanje zapovjedi, kakva bila zapovijed morala bi se poštovat.

Mladen Žitković, dobro smo počeli, morali bi spustiti tenzije. Zaključujem sjednicu Zapovjedništva.

Sjednica Zapovjedništva završena u: 20:50 sati

 **ZAPISNIČAR ZAPOVJEDNIK**

 Renato Hribar , v.r. Mladen Žitković, dipl. ing. stroj.,v.r.

***zapisnik pod brojem: 220309\_001***